**ВРЕДНОВАЊЕ КВАЛИТЕТА РАДА**

**ВАСПИТНО ОБРАЗОВНИХ УСТАНОВА**

**(извјештај о реализованим обукама)**

У складу са Годишњим програмом рада за 2021. годину, Републички педагошки завод је планирао реализацију обука представника основних и средњих школа о вредновању квалитета васпитно-образовног рада. Обуке су реализоване за директоре и педагоге основних и средњих школа Републике Српске. Обуке су реализоване у просторијама Републичког педагошког завода, у периоду од 23.2 – 04.03.2021. године, према утврђеном распореду а у складу са важећим епидемиолошким препорукама Кризног штаба.

Директори и педагози из 40 основних и 14 средњих школа Републике Српске су били позвани да присуствују обукама.

**Реализација обука**

Табела 1 представља списак основних и средњих школа чији су представници, директор и педагог школе, позвани на обуку о вредновању квалитета васпитно-образовног рада.

Основне школе

|  |  |  |
| --- | --- | --- |
| Ред. бр | Назив школе | Општина/град/ мјесто |
|  | ОШ „Бранко Ћопић“ | Бања Лука |
|  | ОШ „Бранислав Нушић“ |
|  | ОШ „Иван Горан Ковачић“ |
|  | ОШ „Бранко Радичевић“ |
|  | ОШ „Вук С. Караџић“ |
|  | ОШ „Милош Црњански“ |
|  | ОШ „Милан Ракић“ | Карановац |
|  | ОШ „Његош“ | Берковићи |
|  | ОШ „Ристо Пророковић“ | Невесиње |
|  | ОШ „Љутица Богдан“ | Калиновик |
|  | ОШ „Свети Сава“ | Рогатица |
|  | ОШ „Јован Дучић“ | Чајниче |
|  | ОШ „Св. Ћирило и Методије“ | Пискавица |
|  | ОШ „Озрен“ | Пакленица Доња |
|  | ОШ „Ђура Јакшић“ | Подновље |
|  | ОШ „Свети Сава“ | Какмуж |
|  | ОШ „Доситеј Обрадовић“ | Блатница |
|  | ОШ „Иво Андрић“ | Ђулићи |
|  | ОШ „Шамац“ | Шамац |
|  | ОШ „Доситеј Обрадовић“ | Добој |
|  | ОШ „Десанка Максимовић“ | Приједор |
|  | ОШ „Петар П. Његош“ | Буснови |
|  | ОШ „Бранко Радичевић“ | Петрово |
|  | ОШ „Јован Дучић“ | Ламовита |
|  | ОШ „Младен Стојановић“ | Љубија |
|  | ОШ „Свети Сава“ | Горњи Смртићи |
|  | ОШ „Вук Караџић“ | Доњи Вијачани |
|  | ОШ „Петар П. Његош“ | Масловаре |
|  | ОШ „Милош Дујић“ | Челинац |
|  | ОШ „Доситеј Обрадовић“ | Кнежево |
|  | ОШ „Немања Влатковић“ | Шипово |
|  | ОШ „Холандија“ | Слатина |
|  | ОШ „Данило Борковић“ | Градишка |
|  | ОШ „Козарска дјеца“ | Градишка |
|  | ОШ „Свети Сава“ | Бијељина |
|  | ОШ „Вељко Чубриловић“ | Прибој |
|  | ОШ „Вук Караџић“ | Братунац |
|  | ОШ „Вук Караџић“ | Власеница |
|  | ОШ „Петар Кочић“ | Козлук |
|  | ОШ „Вук Караџић“ | Роћевић |

Средње школе

|  |  |  |
| --- | --- | --- |
| Редни број | Назив школе | Општина/град |
|  | ЕТШ „Никола Тесла“ | Бања Лука |
|  | Медицинска школа |
|  | Пољопривредна школа |
|  | СШЦ ''Јован Дучић'' | Кнежево |
|  | СШЦ ''Лазар Ђукић'' | Рибник |
|  | Електротехничка школа | Приједор |
|  | Медицинска школа | Добој |
|  | СШЦ „Петрово“ | Петрово |
|  | СШЦ „Јован Цвијић“ | Модрича |
|  | СШЦ „Вук Караџић“ | Лопаре |
|  | СШЦ „Сребреница“ | Сребреница |
|  | Гимназија „Калиновик“ | Калиновик |
|  | СШЦ „Рудо“ | Рудо |
|  | СШЦ „Алекса Шантић“ | Невесиње |

Табела 1 Списак основних и средњих школа

Обуке су реализовали представници Републичког педагошког завода:

1. Др Нина Нинковић, начелник
2. Зоран Богдановић, начелник,
3. Аријана Жујић, инспектор-просвјетни савјетник
4. Татјана Богдановић, инспектор-просвјетни савјетник

Табела 2 представља приказ датума и термина реализације обука као и преглед броја позваних и присутних представника основних и средњих школа. Евидентно је да је одзив представника школа био велики. Један број директора није мога присуствовати, али је послао неког од сарадника или наставника школе.

|  |  |  |  |  |
| --- | --- | --- | --- | --- |
|  | Датум реализације | Вријеме реализације | Број позваних | Број присутних |
| 1.група | 23.03.2021. | 10.00-12.30 | 14 | 13 |
| 2. група | 23.03.2021. | 13.00-15.30 | 12 | 12 |
| 3. група | 25.03.2021. | 10.00-12.30 | 14 | 13 |
| 4. група | 25.03.2021. | 13.00-15.30 | 14 | 14 |
| 5. група | 02.03.2021. | 10.00-12.30 | 14 | 15 |
| 6. група | 02.03.2021. | 13.00-15.30 | 12 | 12 |
| 7. група | 04.03.2021. | 10.00-12.30 | 14 | 14 |
| 8. група | 04.03.2021. | 13.00-15.30 | 14 | 14 |
| УКУПНО | | | 108 | 107 |

Табела 2 Подаци о реализованим обукама

**Ток обука**

Први дио обуке је био посвећен упућивању присутних у законску регулативу којом се регулише вредновање квалитета рада васпитно-образовних установа, уводном излагању о осигурању квалитета, вредновању квалитета рада уопште, циљевима и сврси провођења вредновања квалитета, итд.

Учесници обуке су упознати са тим да је Републички педагошки завод дефинисао методологију вредновања квалитета васпитно-образовног рада, што је и био у обавези по важећим законима, чиме је створена основа за провођење процеса самовредновања у основним и средњим школама у Републици Српској. Такође, упознати су да Завод својим годишњим програмом рада одређује школе у којима ће бити проведено спољашње вредновање.

Осигурање квалитета представља систем и процедуре које се примјењују да би се постигао, одржао или побољшао квалитет појединих области а које се ослањају на процес вредновања.

Вредновање је процес систематске и критичке анализе дефинисаног сегмента вредновања, који укључује прикупљање релевантних података и материјала и доводи до препорука за побољшање.

Вредновање квалитета рада школе се проводи кроз самовредновање и спољашње вредновање.

Самовредновање је основни дио унутрашњег осигурања квалитета. Школе проводе самовредновање под сопственом контролом и одговорношћу. Дефинише се као систематски процес вредновања у којем школе прикупљају и анализирају релевантну документацију и материјале како би процијениле свој рад, у односу на дефинисане стандарде и њима припадајуће индикаторе.

Учесници обуке су упознати да се самовредновање а и спољашње вредновање квалитета васпитно-образовног рада врши у оквиру седам стандарда квалитета. Дефинисани су и индикатори квалитета за сваки стандард.

Други дио обуке се односио на методологију провођења вредновања квалитета, на процедуре, технике и поступке провођења вредновања квалитета. Објашњени су стандарди и њима припадајући индикатори, као и циљ и сврха самовредновања. Самовредновање треба да помогне при унутрашњем унапређивању квалитета рада, како би школе:

* утврдиле области у којима су постигле добре резултате,
* дефинисале сегменте које треба унаприједити,
* дефинисале приоритете за унапређење,
* упоредиле се са другим школама,
* размијениле добре праксе,
* припремиле се за спољашње вредновање квалитета рада школе.

Затим је указано на основне кораке у процесу провођења самовредновања:

* формирање тима за самовредновање;
* проучавање стандарда и индикатора;
* прикупљање релевантних материјала и документације који показују резултате рада школе;
* идентификовање снага и слабости;
* писање извјештаја о проведеном самовредновању;
* предлагање начина прикупљања додатне документације и материјала те осмишљавање додатних рјешења и активности које треба предузети;
* идентификовање ресурса за дјеловање, те препознавање прилика и ограничења;
* израда плана за побољшања – договарање о циљевима, улогама, одговорностима и временском оквиру реализације;

Учесници обуке су упознати да самовредновањем треба обухватити период од три до пет претходних година с тим да се рачуна текућа школска година; да школа може да приложи као доказе и документацију и материјале и из ранијег периода ако сматра да су битни показатељи квалитета рада школе јер је процес вредновања по овој методологији тек започео. Период од пет година се узима јер Републички педагошки завод планира да у том периоду проведе процес спољашњег вредновања у свим основним и средњим школама у Републици Српској.

Представници школа су упознати да процес самовредновања треба да буде завршен до 31.10.2021. године и да извјештај о самовредновању требају доставити координаторима тимова за спољашње вредновање. Састав тимова и координаторе тимова за спољашње вредновање одређује директор Републичког педагошког завода о чему ће школе правовремено бити упознате. Такође, директор Завода је одредио инспекторе-просвјетне савјетнике који су задужени за помоћ школама у процесу самовредновања, у смислу консултација и одговора на питања и сл. Списак координатора ће бити достављен школама и постављен на сајту Републичког педагошког завода (секција послови Завода, подсекција вредновање квалитета).

Трећи дио обуке је био посвећен радионицама, током којих су учесници имали прилику да, на конкретним задацима, примјене неке од објашњаваних поступака у реализацији процеса самовредновања. Присутни су подијељени у мање групе и добили су задатке да задате индикаторе неких стандарда размотре, продискутују и направе списак документације и релевантног материјала који могу послужити као докази испуњености задатих индикатора. Након времена предвиђеног за рад групе, представници група су извјештавали. Након извјештавања услиједиле су краће дискусије о томе шта би још могло да се наведе у прилог испуњености неког индикатора. Након рада у групама и реализованих задатака, услиједио је дио током којег су постављана кратка питања везана за стандарде и индикаторе који нису били дио задатака првог дијела радионице. Цијела радионица је имала за циљ да се, на практичним примјерима укаже на то који то материјали могу бити кориштени као докази али и на адекватан начин дефинисања података релевантних за испуњеност неког индикатора.

Завршни дио обука је био посвећен питањима и одговорима у ком периоду су присутни имали прилику да поставе питања, подијеле своје недоумице и/или дилеме или једноставно добију потврду свог начина размишљања о неком сегменту процеса самовредновања, процедура, послова, документације, извјештавања и сл. Нека од питања су се односила на то: да ли у процесу самовредновања треба копирати документацију која представља доказ испуњености индикатора; шта ако школа омашком изостави неки документ у извјештају о самовредновању а представља доказ о испуњености индикатора; како премостити период „ковида 19“ тј. период рада школе у условима изречених епидемиолошких мјера и препорука и начина организовања наставног процеса када је школа реализовала многе активности или остварила контакте на начин примјерен насталој ситуацији а који је различит у односу на услове редовног рада; да ли су потребне све писане припреме наставника и за који период; и сл. Представници Завода су одговарали, тумачили и појашњавали у настојању да присутнима дају конкретне одговоре на постављена питања, помогну и пруже подршку што је више могуће.

**Презентације**

   

Датум: 10.03.2021. године Подносилац извјештаја

Зоран Богдановић, начелник